**2. napirend**

**E l ő t e r j e s z t é s**

**Mindszentkálla Község Önkormányzata Képviselő-testületének 2019. július 18-án tartandó rendkívüli ülésére**

**Tárgy:** **Mindszentkálla, 1040., 892., 1059. hrsz.-ú önkormányzati ingatlanokra vonatkozó vételi szándék megtárgyalása**

**Előterjesztő:** Németh László István polgármester

**Előkészítette:** Pálffyné Cséri Mónika műszaki ügyintéző

Jogszabállyal nem ellentétes

Előterjesztő Tóthné Titz Éva jegyzőt helyettesítő aljegyző

Tisztelt Képviselő-testület!

Mindszentkálla Község Önkormányzata Képviselő-testületéhez Bánfalvi Károly 8000 Székesfehérvár, Kund u. 2. szám alatti lakos (a továbbiakban: Kérelmező) írásbeli kérelmet nyújtott be, melyben jelezte vételi szándékát a Mindszentkálla, 1040., 892., és a 1059. hrsz.-ú önkormányzati tulajdonban lévő ingatlanok tekintetében.

Kérelmező fenti ingatlanok tekintetében 2016. október 10.-én kelt levelében már jelezte vételi szándékát.

A Képviselő-testület 2016. november 23-i ülésén tárgyalta a kérelmet és 102/2016. (XI.23.) határozatával döntött a vételi szándék vételárral történő kiegészítéséről, majd a 21/2017. (II.22.) határozatával döntött többek között a fent nevezett ingatlanok értékesítéséről, valamint megbízta a polgármestert az értékbecslés elkészíttetésével.

Az elkészült értékbecslést követően a Képviselő-testület 55/2017. (V.03.) határozatával döntött az ingatlanok vételáráról, valamint megbízta a polgármestert, hogy a döntésről értesítse a Kérelmezőt, a vételár elfogadására/visszautasítására vonatkozó nyilatkozat Kérelmező részéről nem érkezett Mindszentkálla Község Önkormányzatához.

Azonban 2019. május 08. napján ismételten vételi szándék érkezett Kérelmezőtől fenti 3 ingatlan tekintetében.

A Képviselő-testület 57/2019. (V.20.) számú határozatával döntött arról, hogy értékesítési szándékát továbbra is fenntartja és megbízta a polgármestert az értékbecslés aktualizálásának elkészíttetésével.

Az értékbecslés elkészült, mely szerint a szakértő az ingatlanok értékét az alábbiak szerint határozta meg:

Mindszentkálla, 892. hrsz.: 219.900 Ft

Mindszentkálla, 1040. hrsz.: 207.680 Ft

Mindszentkálla, 1059. hrsz.: 126.610 Ft

Összesen: 554.190 Ft

Az értékbecslés jelen előterjesztés mellékletét képezi.

Bánfalvi Károly kérelmező az ingatlanok értékét vételi szándékában az alábbiak szerint jelölte meg:

Mindszentkálla, 892. hrsz.: 145.000 Ft

Mindszentkálla, 1040. hrsz.: 180.000 Ft

Mindszentkálla, 1059. hrsz.: 120.000 Ft

Összesen: 445.000 Ft

## Fenti ingatlanok az önkormányzat vagyonáról és a vagyontárgyak feletti tulajdonosi jogok gyakorlásáról szóló 5/2004.(VI.21.) önkormányzati rendelet (a továbbiakban: Vr.) értelmében az üzleti vagyoni körben szerepelnek.

A Vr. szabályozza a vagyon elidegenítésének a szabályait.

***„Az önkormányzati vagyon értékének és a tulajdonosi jogok gyakorlójának meghatározása***

*9. §**(2) Az önkormányzati vagyon körébe tartozó vagyontárgy értékesítésére csak forgalmi értékelés alapján kerülhet sor, azzal, hogy földterület vagy épület értékesítése esetén be kell tartani a 97/C 209/03 Bizottsági Közlemény előírásait.*

*(3) A (2) bekezdés szerinti forgalmi értékelés alapján az eladási ár meghatározásáról a Képviselő-testület dönt.*

Fentiekre tekintettel kérem a Tisztelt Képviselő-testületet, hogy az előterjesztést megvitatni szíveskedjen.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2019. (…) HATÁROZATA**

***A Mindszentkálla, 1040., 892., 1059. hrsz.-ú önkormányzati tulajdonú ingatlanok értékesítési szándékáról***

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a Mindszentkálla 1040., 892., 1059. hrsz.-ú, az önkormányzat kizárólagos tulajdonában lévő ingatlanokat értékesíteni kívánja Bánfalvi Károly (8000 Székesfehérvár, Kund u. 2.) Kérelmező részére.

A Képviselő-testület a vételárat Mindszentkálla, 1040. hrsz..-ú ingatlan esetében …………. Ft, a Mindszentkálla 892. hrsz.-ú ingatlan esetében …………………….Ft, a 1059. hrsz.-ú ingatlan esetében …………………..Ft összegben határozza meg.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa.

A vételár elfogadása esetén a Képviselő-testület felhatalmazza a polgármestert az adásvételi szerződés aláírására.

**Felelős:** Németh László István polgármester

**Határidő:** folyamatos